Lwennas yedder d ilelli, yugi lqid n udavu amesvaṭli. Aḍar-is inuda akal aqvayli , yezreE deg-s asirem n tlelli :
win i k-yennan sanda tleḥḥuḍ, in'as : nekk d amaziY.
Zik i d-iveggen taqvaylit:
kker a taqvaylit svedd lqed-im
zigh macci d-targit ivan-ed yisem-im.
Yemla-yaY-d amek ara nili di liser : win i k-yennan d acu i d-tafat, in'as: d iYallen yedduklen.
Asirem i t-izedYen, yugar tizzeYzeYt n icinga n tudert:
Xas neqḍen acḥal d itri, igenni-nneY ur inegger ara.
Yenjeṛ avrid n tegrawla i tsutwin ara d-yalin:
Ddwa-s ad ncerreg tamurt.
Ur yeǧǧi yiwet, yenna-tent-id meṛṛa. Yal tazlitt d-tamsirt. Yal asurif yedda, yelḥa-t Yef tutlayt-is. Yedder i weYref-is. Yefka tudert-is d asfel akken ad d-yefsu ujeǧǧig n tlelli.
16 iseggasen degmi t-cleqfen wid ineqqen asirem, ur d-ivan ara wi yellan deffir tmenYiwt-is. Anda ulac tidett d teYdemt ulac talwit. Wid YenYan Lwennas, ad d-vanen ass-a neY azekka. Ur zmiren ara ad rewlen sdat n umezruy. Annect tevYu tekk-it, ayen zerEen ad –t-megren.
Ulac ttkal Yef udavu azzayri ur ntekkes Yef tidett taduli acku seg-es ar ghur-es. Ulamek ara neccekti i win i Y-yewwten. Asmi ara ncerreg tamurt, d aYref aqvayli ara icaxen Yef yiman-is, imir-en, tidett anda tella ad-d-tvan: ma di tmurt ad d-tekfel, ma deg-yigenni ad d-teYli.
Aggad i t-yenYan, ur wwiḍen ara iswi-nnsen. Lwennas yekka-d nnig tatut, ur as tezmir ara lmut. Yeswa adrar s idammen-is, xas tafekka-s ddaw tmedlin, ssut-is ad yebbaezeq i levda.
Bueziz u Cebbi , aselway n umussu
SIWEL 251312 JUIN 14
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn